Zapisnik sa sjednice Nastavničkog vijeća održane 20. rujna 2023. u 12.30

Dnevni red:

1. Usvajanje Godišnjeg plana i programa te Školskog kurikuluma za šk. god. 2023./2024.
2. Otvorenje škole
3. Obilazak nove školske zgrade
4. Razno
5. Ravnateljica je predstavila Godišnji plan i program te Školski kurikulum za šk. god. 2023./2024. Nastavničko vijeće jednoglasno je prihvatilo oba dokumenta.
6. Ravnateljica je izvijestila Nastavničko vijeće da je preseljenje u obnovljenu i rekonstruiranu zgradu škole na staroj lokaciji predviđeno 29. rujna 2023. te da je preuzimanje zgrade škole od izvođača u tijeku. S obzirom na to da još uvijek nisu ispunjeni svi preduvjeti za preseljenje, ravnateljica je napomenula da postoji mogućnost da se ono odgodi. Naime, potrebno je učionice opremiti namještajem, računalnom i drugom opremom te urediti okoliš škole. Također, Ministarstvo znanosti i obrazovanja još uvijek nije izdalo suglasnost za preseljenje.

Ravnateljica je istaknula da će škola u novim okolnostima trebati zaposliti nove djelatnike, prvenstveno spremačice i portira, stoga su u pripremi zahtjevi za njihovo zapošljavanje. Napomenula je da će se o pitanjima koja se tiču održavanja reda u školi svakako još razgovarati te da će se za sve nastavnike organizirati edukacija o tome kako rukovati računalnom i drugom opremom škole.

1. Ravnateljica i nastavnici obišli su novu zgradu škole i upoznali se s rasporedom učionica, kabineta i drugih prostora škole.
2. Ravnateljica je obavijestila nastavnike da će se Srednja škola Zabok i ove godine pridružiti obilježavanju Dana bez ocjena te da će to najvjerojatnije biti u terminu preseljenja škole.

KLASA:007-04/23-02/3

URBROJ: 2140-92-06-23-1

Zabok, 20.9.2023.

Zapisničar:

Dubravka Krznar